S-570/2021

Mál þetta, sem þingfest var og dómtekið fimmtudaginn 10. febrúar sl., og síðan endurupptekið þann 10. mars sl., og þá dómtekið að nýju er höfðað með ákæru lögreglustjórans í Vestmannaeyjum þann 2. desember sl., á hendur D-kk-þgf V-x-x Q-x-x D-kk-þgf, [...]

I. fyrir umferðarlagabrot

með því að hafa, að kvöldi laugardagsins 21. júlí 2021, ekið bifreiðinni [...]frá borði Herjólfs við Básaskersbryggju og um Skildingaveg í Vestmannaeyjum, sviptur ökuréttindum og óhæfur til að stjórna bifreiðinni örugglega vegna áhrifa amfetamíns (95 ng/ml í blóði) og metamfetamíns (775 ng/ml í blóði).

(319-2021-3465)

Teljast brot ákærða varða við 1. mgr., sbr. 2. mgr. 50. gr. og 1. mgr. 58. gr. umferðarlaga nr. 77, 2019, sbr. 1. mgr. 95. gr. sömu laga.

II. fyrir fíkniefnalagabrot

með því að hafa, á sömu stund og stað og atvik þau er greinir í ákærulið I., haft í vörslum sínum 3,63 gaf kókaíni, 1,11 gaf maríhúana, 3,91 gaf metamfetamíni (kristöllum) og 0,27 gaf tóbaksblönduðu kannabisefni sem lögregla fann við leit í bifreið ákærða, [...]umrætt sinn.

(319-2021-3466)

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til að sæta sviptingu ökuréttar samkvæmt 99. og 101. gr. umferðarlaga nr. 77, 2019 og til greiðslu alls sakarkostnaðar. Þá er þess jafnframt krafist að ákærða verði gert að sæta upptöku á framangreindum fíkniefnum sbr. ákærulið II. (efnaskrá lögreglu nr. 46502) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001.

Ákærði mætti við þingfestingu málsins ásamt I-kk-þgf V-kk-þgf G-kk-þgf lögmanni, sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga. Eftir dómtöku málsins þann 10. febrúar sl., varð dómari þess áskynja að sakavottorð ákærða var rangt að efni til. Var málið því endurupptekið þann 10. mars sl., og sakflytjendum gefin kostur á tjá sig að nýju.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði sem lagt var fram þann 10. mars sl., hefur ákærði sex sinnum áður sætt refsingu. Þann 8. apríl 2014 var ákærða gerð sekt vegna fíkniefnalagabrots. Þann 13. maí 2015 var ákærði fundinn sekur um fíkniefnalagabrot og honum gert að sæta fangelsi þrjá mánuði, en fullnustu refsingarinnar var frestað skilorðsbundið. Þann 13. desember 2019 var ákærði fundinn sekur um fíkniefnalagabrot, tilraun til fíkniefnalagabrots og umferðarlagabrot, þ. á m. akstur undir áhrifum fíkniefna og honum gert að sæta fangelsi í sex mánuði, en fullnustu refsingarinnar var frestað skilorðsbundið. Var ákærði sviptur ökurétti í 18 mánuði. Þann 28. janúar 2021 var ákærði fundinn sekur um fíkniefnalagabrot sem og akstur undir áhrifum fíkniefna. Var honum dæmdur hegningarauki við eldri dóm og eldri skilorðsdómur dæmdur upp og ákærða gert að sæta fangelsi í sex mánuði en fullnustu refsingarinnar enn frestað skilorðsbundið. Þann 26. mars 2021 var ákærða gerð sekt vegna umferðarlagabrota, þ. á m. vegna aksturs undir áhrifum fíkniefna og aksturs sviptur ökurétti. Var ákærði sviptur ökurétti í 3 ár. Loks var ákærði þann 15. nóvember 2021 fundinn sekur um tilraun til stórfellds fíkniefnabrots og honum gert að sæta fangelsi í átján mánuði, en fullnustu fimmtán mánaða refsingarinnar var frestað skilorðsbundið. Voru þá og dæmdi rupp eldri skilorðsdómar. Brot það sem ákærði er nú sakfelldur fyrir er framið fyrir uppkvaðningu síðastgreinds dóms og ber að dæma upp framangreinda refsingu og ákveða refsingu í einu lagi sbr. 60. gr., 77. og 7 8. gr. almennra hegningarlaga nr. 19/1940. Ákærði er nú meðal annars fundinn sekur um akstur undir áhrifum fíkniefna og er það brot hans nú ítrekað öðru sinni. Þá telst ákærða nú í annað sinn gerð refsing fyrir akstur sviptur ökurétti. Rétt þykir að taka fram að refsing fyrir eldri fíkniefnaakstursbrot ákærða hefur ekki fallið niður í skilningi 61. gr. almennra hegningalaga nr. 19/1940, með síðari breytingum, enda hefur refsing ítrekað verið dæmd upp.

Refsing ákærða er hæfilega ákveðin fangelsi í sextán mánuði. Að virtum atvikum máls þykir rétt að fresta fullnustu fimmtán mánaða refsingarinnar og skal sá hluti hennar falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 4. mgr. 77. gr. almennra hegningarlaga nr. 19/1940, skal ákærði jafnframt greiða 200.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 14 daga.

Með vísan til 99. og 101. gr., þó einkum 3. mgr. 99. gr. umferðarlaga nr. 77/2019, ber að svipta ákærða ökurétti ævilangt. Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 121.171 kr., auk þóknunar skipaðs verjanda, sem er hæfilega ákveðin 167.4 00 kr., að teknu tilliti til virðisaukaskatts.

S-kk-nf G. G-kk-nf dómstjóri kveður upp dóm þennan.

DÓMSORÐ:

Ákærði, D-kk-nf V-x-x Q-x-x D-kk-nf, sæti fangelsi í sextán mánuði.

F resta skal fullnustu fimmtán mánaða refsingarinnar og skal sá hluti hennar falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði jafnframt 200.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 14 daga.

Ákærði er sviptur ökurétti ævilangt, frá birtingu dóms þessa að telja.

Gerð eru upptæk 3,63 g af kókaíni, 1,11 gaf maríhúana, 3,91 gaf metamfetamíni og 0,27 gaf tóbaksblönduðu kannabisefni, sbr. efnaskrá lögreglu nr. 46502.

Ákærði greiði sakarkostnað samtals, 288.5 71 krónu, þar af þóknun skipaðs verjanda, I-kk-ef V-kk-ef G-kk-ef lögmanns, 167.400 krónur, að teknu tilliti til virðisaukaskatts.

S-kk-nf G. G-kk-nf